|  |  |  |  |  |  |
| --- | --- | --- | --- | --- | --- |
| OTSUS | | | | EELNÕU | |
| Vainupea | | 18. juuni 2025 nr | | |
|  | |  | | | |

Volikogu liikmete arvu määramine

Otsus antakse kohaliku omavalitsuse korralduse seaduse § 22 lõike 1 punkti 12, kohaliku omavalitsuse volikogu valimise seaduse § 7 lõike 1 alusel.

1. Määrata Kadrina Vallavolikogu järgmise koosseisu liikmete arvuks 19.

2. Avalikustada otsus kolme tööpäeva jooksul, arvates otsuse vastuvõtmise päevast.

3. Otsus jõustub teatavakstegemisest

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |

Seletuskiri otsuse eelnõu juurde

Kohaliku omavalitsuse volikogu valimise seaduse § 7 järgi määrab volikogu oma otsusega volikogu järgmise koosseisu liikmete arvu. Volikogu liikmete arv peab olema paaritu arv.

Volikogus peab olema vähemalt seitse liiget. Volikogu liikmete arv määratakse rahvastikuregistri andmete põhjal, lähtudes valla- või linnaelanike arvust valimisaasta 1. juuni seisuga järgmiselt:

1) üle 2000 elaniku – vähemalt 13 liiget;

2) üle 3500 elaniku – vähemalt 15 liiget;

3) üle 5000 elaniku – vähemalt 17 liiget;

4) üle 7500 elaniku – vähemalt 19 liiget;

5) üle 10 000 elaniku – vähemalt 21 liiget;

6) üle 30 000 elaniku – vähemalt 25 liiget;

7) üle 50 000 elaniku – vähemalt 31 liiget;

8) üle 300 000 elaniku – vähemalt 79 liiget.

Rahvastikuregistri andmetel on 1. juuni 2025 seisuga Kadrina valla elanike arv üle 3500 s.o 4735.

Marika Mardõkainen

vallasekretär